Arvi Kallakmaa
Arvi Kallakmaa (27. november 1937 – 20. aprill 2020) oli eesti põllumajandustegelane ja majandijuht. 1957. aastal lõpetas ta Jõgeva Keskkooli. 1970. aastast oli ta Paide rajooni kolhoosi "Õiguse Võit" esimees, aastatel 1976–1992 Järva-Jaani kolhoosi esimees. Aastatel 1975–1980 oli ta Eesti NSV Ülemnõukogu IX koosseisu saadik. Aastatel 1993–1996 oli ta Järva-Jaani vallavolikogu liige. 1997. aastast oli ta Eestimaa Rahvaliidu liige, 2012. aastast Eesti Konservatiivse Rahvaerakonna liige.